id en id en en en en en id en en en en id pl en en en id ms ms ms en en en en id ms ms ms ms ms ms ms en id ms id id ms en de en en en id en ms en id en id en id ms id id id id en en en en en en en ms id id en en en en en en en en en en en es en en en en en
LTAT Terdedah Kerugian Besar Sekiranya Projek LCS Tidak Diteruskan - Defence Security Asia
LTAT terdedah kepada potensi kerugian yang besar menerusi pegangan majoritinya dalam Boustead Holdings Berhad sebanyak 59.4 peratus dan 61 peratus pegangan efektif dalam syarikat Boustead Naval Shipyard Sdn Bhd.
By admin On Apr 21, 2022
(DEFENCE SECURITY ASIA) – Lembaga Tabung Angkatan Tentera (LTAT) tidak akan mampu memberikan pulangan kepada pencarum untuk tempoh sekurang-kurangnya enam tahun akan datang sekiranya kerajaan tidak meneruskan pembinaan kapal Littoral Combat Ship (LCS) yang tertangguh.
Ketua Eksekutif LTAT Datuk Nazim Rahman berkata, keputusan meneruskan pembinaan kapal LCS secara langsung dapat melindungi dana daripada impak negatif akibat menanggung kerugian.
Kesan domino kewangan yang akan berlaku sekiranya projek ini tidak diteruskan boleh mengakibatkan rosot nilai sehingga RM2.1 bilion iaitu 21 peratus daripada keseluruhan jumlah dana persaraan yang diuruskan LTAT.
“LTAT terdedah kepada potensi kerugian yang besar menerusi pegangan majoritinya dalam Boustead Holdings Berhad sebanyak 59.4 peratus dan 61 peratus pegangan efektif dalam syarikat Boustead Naval Shipyard Sdn Bhd.
“Kelulusan Kabinet ke atas pelan pemulihan projek LCS ini telah mengelakkan ‘malapetaka’ kewangan kepada LTAT dan membolehkan LTAT terus memberi fokus kepada pemeliharaan modal dan peningkatan nilai dalam jangka panjang bagi memastikan kedudukan kewangan LTAT terus berada pada tahap yang baik,” katanya dalam kenyataan hari ini.
Keputusan meneruskan pembinaan kapal LCS itu katanya, sudah pasti akan membolehkan LTAT memberi pulangan mampan dan kompetitif kepada pencarumnya yang merupakan anggota Angkatan Tentera Malaysia.
Semalam Menteri Pertahanan dalam satu kenyataan berkata mesyuarat Kabinet yang dipengerusikan oleh Perdana Menteri Datuk Seri Ismail Sabri Yaakob memutuskan dengan sebulat suara untuk meneruskan pembinaan enam buah kapal Littoral Combat Ship (LCS) Tentera Laut Diraja Malaysia (TLDM) bernilai RM9 billion yang telah terbengkalai selama 43 bulan.
Lakaran grafik Kapal LCS TLDM apabila ia siap kelak.
Klik Untuk Muat-Turun Aplikasi Defence Security Asia di Google Play Store:
Kabinet memutuskan untuk meneruskan pembinaan kapal perang TLDM yang terbengkalai selama beberapa ketika selepas mengambil kira dua faktor utama.
Faktor pertama adalah LCS adalah aset yang amat diperlukan oleh TLDM manakala faktor kedua adalah kerana terdapat 400 vendor yang terlibat dalam projek ini dengan implikasi kewangan lebih RM4 billion.
Sehingga 31 Oktober 2021, kemajuan pembinaan kapal LCS itu hanya pada tahap 57.5 peratus berbanding 96.57 peratus yang sepatutnya dalam jadual asal.
Projek pembinaan enam buah kapal LCS itu telah mengalami kelewatan sebanyak 39.52 peratus atau 43 bulan (3 tahun 7 bulan). — DSA
admin 2215 posts 0 comments
Kabinet Putus Teruskan Pembinaan 6 Buah Kapal LCS TLDM
Brazil Masih Guna Pesawat Digelar “Keranda Terbang” A-4 Skyhawk
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.